రక్షణ శాఖ మాజీమంత్రి మనోహర్ పారికర్పణజి, జూలై 1: మణిపూర్లో నాగాలాండ్ ఉగ్రవాదులు భారత ఆర్మీ కాన్వాయ్ మీద దాడిచేసి 18మంది సైనికులను హతమార్చడాన్ని తాను తీవ్ర అవమానకరంగా భావించానని, అందుకే సర్జికల్ దాడులపై నిర్ణయం తీసుకున్నానని రక్షణ శాఖ మాజీమంత్రి, గోవా సీఎం మనోహర్ పారికర్ తెలిపారు. పారిశ్రామికవేత్తలతో జరిగిన ఓ భేటీలో ఆయన ఆనాటి ఘటనలను గుర్తు చేసుకున్నారు. 2015 జూన్ 4న జరిగిన ఆ ఘటనతో తీవ్ర అవమానానికి గురయ్యానని, దాంతో పశ్చిమ సరిహద్దులలో సర్జికల్ దాడులు చేయాలని జూన్ 9న నిర్ణయం తీసుకుని, సుదీర్ఘ సన్నాహాల అనంతరం 2016 సెప్టెంబర్ 29న ఆ దాడులు చేశామని వివరించారు. 15 నెలల పాటు ప్రణాళికలు రచించి, అదనపు బలగాలకు శిక్షణ ఇచ్చి, ఆయుధాలు సేకరించి మరీ ఈ దాడులు చేసినట్లు చెప్పారు. డీఆర్డీవో రూపొందించిన ‘స్వాతి వెపన్ లొకేటింగ్ రాడార్’ను తొలిసారిగా ఈ దాడుల్లోనే ఉపయోగించామని, దాని సాయంతోనే పాకిస్థానీ ఫైరింగ్ యూనిట్లను గుర్తించామని వివరించారు. కేవలం ఆ రాడార్ వల్లే పాక్ ఆర్మీకి చెందిన 40 ఫైరింగ్ యూనిట్లను ధ్వంసం చేయగలిగామన్నారు. భారత్-మయన్మార్ సరిహద్దుల్లో తాము చేసిన సర్జికల్ దాడులలో 70-80 మంది ఉగ్రవాదులు హతమైనట్లు తెలిపారు. తమ మంత్రివర్గ సహచరుడు రాజ్యవర్ధన్ సింగ్ రాథోడ్ ఒక టీవీ చర్చలో పాల్గొన్నప్పుడు పశ్చిమ సరిహద్దుల్లో కూడా ఈ తరహా దాడులు చేయగలరా అని యాంకర్ ప్రశ్నించడం తనకు చాలా బాధ కలిగించిందని, అయితే.. సమయం వచ్చినపుడు దానికి సమాధానం చెబుదామని ఆగానన్నారు. కాగా, పారికర్ వ్యాఖ్యలపై జమ్ము కశ్మీర్ మాజీ సీఎం ఒమర్ అబ్దుల్లా స్పందించారు. ఉరి ఉగ్రదాడితో సంబంధం లేకుండా.. కేవలం ఒక పాత్రికేయుడు అవమానకరంగా ప్రశ్నించినందుకే సర్జికల్ దాడులు చేశారా అని ఆయన ట్విటర్లో ప్రశ్నించారు.
rakshana saakha majimantri manohar paarikarpanaji, juulai 1: manipurlo nagaland ugravaadulu bhaarata armi kanwai meeda daadichesi 18mandi sainikulanu hatamaarchadaanni taanu teevra avamaanakaramgaa bhaavinchaanani, anduke sarjical daadulapai nirnayam teesukunnaanani rakshana saakha majimantri, gova cm manohar parikar telipaaru. paarisraamikavettalato jarigina oo bhetilo aayana aanaati ghatanalanu gurtu chesukunnaru. 2015 joon 4na jarigina aa ghatanatho teevra avamaanaaniki gurayyanani, daamto paschima sarihaddulalo sarjical daadulu cheyalani joon 9na nirnayam teesukuni, sudeergha sannaahaala anantaram 2016 september 29na aa daadulu chesamani vivarinchaaru. 15 nelala paatu pranaalikalu rachinchi, adanapu balagaalaku sikshana ichi, aayudhaalu sekarinchi mari ee daadulu chesinatlu cheppaaru. drdvo roopondinchina ‘swaati vepan loketing radar’nu tolisaarigaa ee daadullone upayoginchaamani, daani saayamtone paakisthaanii firing unitlanu gurtinchaamani vivarinchaaru. kevalam aa radar valle pak aarmeeki chendina 40 firing unitlanu dhwamsam cheyagaligaamannaaru. bharat-mayanmar sarihaddullo taamu chesina sarjical daadulalo 70-80 mandi ugravaadulu hatamainatlu telipaaru. tama mantrivarga sahacharudu rajyavardhan sing rathod oka tv charchalo palgonnappudu paschima sarihaddullo kuudaa ee taraha daadulu cheyagalara ani yankar prasninchadam tanaku chala baadha kaliginchindani, ayithe.. samayam vachinapudu daaniki samadhanam chebudamani aagaanannaaru. kaga, parikar vyaakhyalapai jammu kashmir maji cm omar abdulla spandinchaaru. uri ugradaaditoe sambandham lekunda.. kevalam oka paatrikeyudu avamaanakaramgaa prasninchinanduke sarjical daadulu chesara ani aayana twiterlo prasninchaaru.